
Narva linna munitsipaaleluruumi Tallinna mnt 27-30

võõrandamisele mittekuuluvaks tunnistamine

1.  Asjaolud ja menetluse käik

Seisuga 01.05.2006.a kolmetoaline korter üldpinnaga 48,5 m2 aadressil Tallinna mnt 27 – 30 Narvas on asustamata. Asub Narva linna omandis.

Seoses nimetatud eluruumi edasise kasutamisega munitsipaaleluruumi üürilepingu alusel on vajalik tunnistada võõrandamisele mittekuuluvaks.

Antud küsimus oli arutusel Narva Linnavalitsuse eluasemekomisjoni istungil 17.05.2006. a.  Võttes arvesse kõik asjaolusid, otsustati teha Narva Linnavolikogule ettepanek tunnistada munitsipaaleluruum aadressil Tallinna mnt 27-30 Narvas võõrandamisele mittekuuluvaks seoses edasise kasutamisega munitsipaaleluruumi üürilepingu alusel.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Kohaliku omavalitsuse korralduse seaduse § 22 lõike 1 punktile 6 kohaselt Volikogu ainupädevusse kuulub valla- või linnavara valitsemise korra kehtestamine. 

Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktidele 11 kohaselt asustamata eluruumid võib Narva Linnavolikogu otsusega tunnistada võõrandamisele mittekuuluvateks ning anda kehtestatud korras üürile. 

3. Otsus:

Tunnistada võõrandamisele mittekuuluvaks kolmetoaline korter aadressil Tallinna mnt 27-30 Narvas.

4. Otsuse vaidlustamine
Otsus on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seadusega sätestatud korras.

